钦定古今图书集成/明伦汇编/氏族典/第148卷 > 孙子秀
## 钦定古今图书集成/明伦汇编/氏族典/第148卷 > 孙子秀

按《宋史孙子秀传》：“子秀字元实，越州馀姚人。绍定五
年进士，调吴县主簿，辟淮东总领所中酒库，檄督宜
兴县围田租。既还，白水灾，总领恚，子秀力争之。调滁
州教授，改知金坛县，通判庆元府，主管浙东盐事，辟
干办行在诸司粮料院。衢州寇作，水冒城郭，朝廷择
守属子秀行以政最。迁太常丞，以言罢。未几，迁大宗”
正丞，迁金部郎官，转将作监、淮东总领，辞。改知宁国
府，辞。为左司兼右司，再兼金部。与丞相丁大全议不
合，去国。差知吉州，寻镌罢。开庆元年，为浙西提点刑
狱兼知常州，移江东提点刑狱。度宗即位，进太常少
卿兼右司，寻兼知临安府，以言罢。起知婺州，卒。